Document ID: /roh_data/filtered/fineweb-2-filterrobots_roh.jsonl.gz/17938

Allegra e bainvegni sin nossa pagina d’internet
L’URB, fundada l’on 1991 è ina uniun affiliada a la Lia Rumantscha che represchenta la Svizra rumantscha en la diaspora. Nus vulain gidar a commembers e a nossas uniuns, chors e gruppas libras a mantegnair lingua e cultura era ordaifer il chantun Grischun. Ina finamira impurtanta è era da sustegnair e unir rumantschas e rumantschs da tut ils idioms cun organisar periodicamain INSCUNTERS INTERRUMANTSCHS e las sentupadas TAVULIN.
Suenter las festivitads da giubileum "100 onns LR" igl onn 2019 ha ei num da s'engaschar vinavon per nos interess. - La fin da fevrer ha giu liug igl emprem INSCUNTER 2020 el Restaurant Giesserei ad Turitg/Oerlikon. Ursin Lutz e Michele Badilatti han referiu davart il Dicziunari Rumantsch Grischun (DRG) e las sfidas en context cun la digitalisaziun. Il LINK aschuntau permetta da visualisar in'emissiun RTR en relaziun cun las lavurs fatgas en China.
Deplorablamein ha la Radunanza Annuala previda la sonda, ils 18 d'avrel 2020 stuiu vegnir annulada en consequenza da las restricziuns che caschuna la pandemia "CORINA VIRUS". Sche tut va bein, sevesin nus a caschun da la SCUNTRADA RUMANTSCHA terminada sin sonda, ils 27 da zercladur 2020 a Turitg (mira FEGLIET mars 2020)
Cordials salids e bien engraziament per vossa confidonza e vies sustegn
Roman Pfister, president URB
Mars 2020
LINK per emissiun RTR: Il DRG e las lavurs da digitalisaziun en China
Spievel da las medias da 100 onns Lia Rumantscha / Medienspiegel von 100onns Lia Rumantscha
https://www.100onns.ch/medien